司马光
和促通追赋陪资政侍郎吴公临虚亭燕集寄呈陕
吾家陕之北，陕事吾能说。
孤亭占城隅，形胜最殊绝。
云消天宇空，极目鸟飞灭。
大河西北来，汹涌地脉裂。
万里卷流沙，长驱走溟碣。
群山势离合，披靡随曲折。
林薄带村墟，郊原如绣缬。
祠宫望神禹，间田指虞芮。
高丘想巫咸，空岩怀传说。
圣贤迹已远，缥渺见风烈。
吴公昔为守，治行蒙冰雪。
君从丰镐来，华馆息尘辙。
主人喜嘉客，置酒升嵽嵲。
清欢浩无涯，烛至樽未撤。
谁知捧手辞，遽有幽明诀。
至今犹堕泪，遗爱满耆台。
择之新下车，条孝悉施设。
依然曲刑在，先后如符节。
嗟予仕京邑，苟禄自羁练。
丘垄翳荒松，三年洒扫缺。
求归未能得，朝莫肠丰结。
得君临虚诗，彷佛见里阙。
何时往登临，旷若目去{左目右蔑}。
忧来复长吟，益使雨心折。